እነአቶ ጌታቸው አሰፋ በአዲስ ዘመን ጋዜጣ እንዲጠሩ ታዘዘ
  ጌታቸው አሰፋን ጨምሮ  ሌሎች ሶስት ተከሳሾች በአዲስ ዘመን ጋዜጣ እንዲጠሩ ታዘዘ፡፡   
 የፌዴራል ከፍተኛ ፍርድ ቤት ልደታ ምድብ አንደኛ ወንጀል ችሎት በከፍተኛ የሰብአዊ መብት ጥሰት ተጠርጥረው ክስ 
የተመሰረተባቸው በብሔራዊ መረጃና ደኅንነት አገልግሎት አመራር ለነበሩት አቶ ጌታቸው አሰፋ፣ አቶ አጽበሃ ግደይ፣ 
አቶ አሰፋ በላይና አቶ ሹሻይ ልዑል በአዲስ ዘመን ጋዜጣ ጥሪ እንዲተላለፍላቸው ሲል አዘዘ፡፡ ችሎቱ 
በእነ አቶ ጌታቸው  አሰፋ መዝገብ ዛሬ ተሰይሞ ከነበረበት ጉዳይ ውስጥ አንዱ ያልቀረቡ አራቱ ተከሳሾችን ጉዳይ 
መርምሮ ብይን ለመስጠት ሲሆን፤ ተከሳሾቹ በምርመራ ወቅት እና አሁንም ተጨባጭ አድራሻቸው ባለመታወቁ ምክንያት 
እንዲሁም ተከሳሾችም የቀረበባቸው ክስ ከተረጋገጠባቸው ከ12 ዓመት በላይ የሚያስቀጣቸው ነው በማለት በአዲስ ዘመን 
ጋዜጣ እንዲጠሩ ታዝዟል፡፡  የጋዜጣውን ጥሪ ለመከታተልም ለሐምሌ ዘጠኝ ቀጥሯል፡፡  በዘላለም ግዛው